Medicare znači više

Medicare je australski zdravstveni sustav koji svim Australcima daje pristup širokom spektru zdravstvenih usluga po niskim cijenama ili besplatno.

Medicare se poboljšava kako bi Australci imali bolji pristup zdravstvenoj skrbi po pristupačnim cijenama, hitnoj njezi i uslugama za mentalno zdravlje.

# Uz Medicare možete imati koristi od:

* besplatnih ili jeftinijih usluga liječnika i drugih zdravstvenih radnika
* besplatne ili jeftinije skrbi za mentalno zdravlje
* besplatne, hitne njege preko sve veće mreže Medicare klinika za hitnu njegu (Medicare Urgent Care Clinics)
* djelomičnih ili svih troškova za osnovne stomatološke usluge za djecu koja ispunjavaju uvjete, prema rasporedu beneficija za dječje stomatološke usluge (Child Dental Benefits Schedule).

# Iskoristite Medicare na najbolji način

## Primite njegu kada i gdje Vam je potrebna:

* Kod liječnika opće prakse, specijalista i telezdravstva: provjerite nudi li Vaš pružatelj usluga skupno naplaćivanje (bulk billing). Ako to ne nudi, morat ćete platiti cijenu i zatim podnijeti zahtjev u Medicare. Također možete pitati nudi li Vaš liječnik opće prakse ili specijalist telefonske ili video konzultacije radi praktičnosti, ako na to imate pravo.
* Posjetite Medicare klinike za hitnu njegu: za besplatnu hitnu njegu za ozljede i bolesti koje su hitne, ali nisu opasne po život, u koje možete ići bez zakazanog termina.

## Primite podršku za svoju dobrobit:

* Posjetite Medicare centre za mentalno zdravlje (Medicare Mental Health Centres): dostupna je besplatna podrška za mentalno zdravlje i dobrobit diljem Australije. Za primanje podrške nije potrebno zakazati termin niti imati uputnicu. Ne trebate biti australski državljanin, biti upisani za Medicare, niti imati Medicare karticu.

## Pristup stomatološkim uslugama za djecu:

* Za djecu koja ispunjavaju uvjete za Raspored beneficija za dječje stomatološke usluge, CDBS pokriva dio ili sve troškove osnovnih stomatoloških usluga.

# Više informacija

Kako biste saznali više o tome kako Vam Medicare može pomoći, posjetite medicare.gov.au/stronger (http://medicare.gov.au/stronger).